Skynbaar is rassisme in sekere gevalle aanvaarbaar | SAUK.co.za - Nuus.info
Skynbaar is rassisme in sekere gevalle aanvaarbaar
Posted on 30/08/2016 3 Comments
Dit wil voorkom of dubbele standaarde heel aanvaarbaar word by die Universiteit van Pretoria.
Dit is die kommentaar van een van die student, nadat dit aan die lig gekom het dat die Sonop Koshuis, nie meer aan die ATKV se Universiteitsêr-kompetisie kan deelneem nie.
Die universiteit self het Sonop uit die kompetisie gehaal omdat die koshuis kwansuis nie "verteenwoordigend" genoeg is nie. 'n Ander koshuis wat "meer verteenwoordigend" is, is toe ingeskryf vir die kompetisie.
"Toe die universiteit se rassistiese onderrok te ver begin uithang het, het ander verskonings vorendag gekom, soos dat Sonop nie 'n koshuis van die universiteit is nie, maar 'n private koshuis. Daardie storie is onsin, want Sonop is nog altyd as deel van die universiteit beskou. Die universiteit wil nou sy rassistiese spore probeer doodvee," sê die student wat anoniem wil bly uit vrees vir viktimisasie deur die universiteit.
"Pleks hulle gee meer aandag aan hulle SR-lid Luvuyo Menziwa, wat witmense met 'n bazooka of AK47-geweer wil doodmaak, en wat sê daar is 'n verskil tussen wittes en witmense.," sê die student.
Die SR-lid het skynbaar opmerkings in dié verband op sy Facebook-profiel gemaak, en krag daarby gesit deur sy inskrywing af te sluit met "F**k white people".
"Waarom is hy nie summier geskors en van die kampus verwyder nie?" wil die student weet. "Sommige rassisme is meer aanvaarbaar as ander rassisme."